nahid-hub/BLUGE-bengali-wikipedia-section-title-prediction huggingface dataset:
ঊনবিংশ শতকের শেষদিকে আধুনিক অলিম্পিক ক্রীড়ায় ম্যারাথন দৌড়কে ক্রীড়াবিষয়রূপে অংশগ্রহণের বিষয়টি প্রস্তাবনায় তুলে ধরা হয়। উদ্যোক্তা এবং সংগঠকগণ এ বৃহৎ জনপ্রিয় ক্রীড়াকে প্রাচীন গ্রীসের গৌরবোজ্জ্বল ঐতিহ্যকে ফিরিয়ে আনার লক্ষ্যেই এ উদ্যোগ গ্রহণ করেন। মাইকেল ব্রিল ম্যারাথন দৌড়কে এথেন্সে ১৮৯৬ সালে অনুষ্ঠিত প্রথম আধুনিক অলিম্পিক গেমসের ক্রীড়াসূচীতে অন্তর্ভুক্ত করতে সচেষ্ট হন।

মাইকেল ব্রিলের এ পরিকল্পনাটি গ্রীকদের পাশাপাশি আধুনিক অলিম্পিকের জনক পিয়ের দ্য কুবেরত্যাঁ বেশ সমর্থন করেন। এর প্রেক্ষাপটে গ্রীস ১০ মার্চ, ১৮৯৬ সালে অলিম্পিক ম্যারাথনে দৌড়বিদ মনোনয়নের জন্য প্যান হেলেনিক গেমস ক্রীড়া প্রতিযোগিতার আয়োজন করে। এতে চেরিলাউস ভ্যাসিলাকোস নামীয় গ্রীক ক্রীড়াবিদ ৩ ঘণ্টা ১৮ মিনিট সময় নিয়ে জয়ী হন। এ দৌড়টিই ছিল বিশ্বের প্রথম ম্যারাথন দৌড়। ১৮৯৬ সালে অনুষ্ঠিত প্রথম অলিম্পিক ম্যারাথন ক্রীড়া ১০ এপ্রিল অনুষ্ঠিত হয়। এতে স্পাইরিডন স্পাইরোজ লুইস নামীয় গ্রীক পানিবাহক ২ ঘণ্টা ৫৮ মিনিট ৫০ সেকেন্ড সময় নিয়ে স্বর্ণপদক লাভ করেন। তখন ম্যারাথন দৌড়ের ব্যাপ্তি ছিল ২৫ মাইল।
মহিলাদের অংশগ্রহণে ম্যারাথন ক্রীড়া অলিম্পিকে অন্তর্ভুক্ত হয় ১৯৮৪ সালে যুক্তরাষ্ট্রের লস এঞ্জেলেসে অনুষ্ঠিত অলিম্পিক গেমসে। এ দৌড়ে আমেরিকার জোয়ান বেনোইট নাম্নী দৌড়বিদ ২ ঘণ্টা ২৪ মিনিট ৫২ সেকেন্ড সময় নিয়ে জয়ী হন।

আধুনিক অলিম্পিক গেমসের ক্রীড়াসূচীতে সূচনালগ্ন থেকেই ম্যারাথন নিয়মিতভাবে অনুষ্ঠিত হয়ে আসছে। ঐতিহ্যের ধারাবাহিকতায় এটি দৌড় প্রতিযোগিতার সর্বশেষ ক্রীড়া বিষয় হিসেবে অলিম্পিক স্টেডিয়ামে সমাপ্তি ঘটে। ২০০৪ সালের অলিম্পিক গেমসে প্রথা অনুযায়ী ম্যারাথন শহর থেকে এথেন্সের প্যানাথিনাইকো স্টেডিয়ামে এসে ম্যারাথন দৌড় শেষ হয়। উল্লেখ্য, প্যানাথিনাইকো স্টেডিয়ামে ১৮৯৬ সালের অলিম্পিক ক্রীড়া অনুষ্ঠিত হয়েছিল।

২০০৮ সালের অলিম্পিকে পুরুষদের ম্যারাথনে ২:০৬:৩২ সময় নিয়ে বিশ্বরেকর্ড গড়েন কেনিয়ার নাগরিক স্যামুয়েল কামাউ ওয়ানজিরু। মহিলাদের অলিম্পিকে ২:২৩:১৪ সময় নিয়ে ২০০০ সালে বিশ্বরেকর্ড গড়েন জাপানের অধিবাসী নাওকো তাকাহাশি।

সঠিক অনুচ্ছেদ শিরোনাম কোনটি?
titleA. দূরত্ব
titleB. আধুনিক অলিম্পিক
titleC. মহিলাদের অংশগ্রহণ
titleD. ইতিহাস
উত্তর: titleB
২০১১ সালের ১১ অক্টোবর যেনবুকের প্রথম প্রজন্মের ঘোষণা আসে, তার একদিন পরেই এগুলো বাজারে ছাড়া হয়। কিন্তু সেই বছরের মে মাসে অনুষ্ঠিত কম্পুউটেক্স ২০১১ নামক মেলায় এগুলোর প্রদর্শন করা হয়। দুটি মডেল ছাড়া হয় এগারো ইঞ্চির ইউএক্স২১ই (ইউএক্স২১) এবং তের ইঞ্চির ইউএক্স৩১ই (ইউএক্স৩১) এবং ইতিবাচক নিরীক্ষা ফলাফল পায়। ইউএক্স২১ মডেলকে ম্যাকবুক এয়ার আল্ট্রাবুকের সাথে তুলনায় করা হয় এবং সিনেট একে চমৎকার প্রতিদ্বন্ধি বলে মন্তব্য করে। অন্য যেসকল বৈশিষ্ট্য নিরীক্ষকরা প্রছন্দ করে সেগুলো হল ব্যাং এন্ড ওউলফসেন স্পীকার, দ্রুত বুট সময় (এসুস বাইওস নকশার কারণে) এবং সাধারন কাজের দ্রুততা (এসএসডি ও স্যান্ডি ব্রিজ প্রসেসর ব্যবহারের ফলে)। যদিও পর্দার কন্ট্রাস্ট রেশিও, রংয়ের সামঞ্জস্য এবং পর্দার কৌনিক দৃষ্টি ও তীক্ষ্ণতা নিয়ে সমালোচনার মুখে পড়ে এসুস। তাছাড়া অগভীর ধাতুর কিবোর্ড এবং ব্যাকলাইট আলো না থাকার জন্য নিরীক্ষকরা সমালোচনা করেন।

সঠিক অনুচ্ছেদ শিরোনাম কোনটি?
titleA. যেনবুক টাচ
titleB. প্রথম প্রজন্ম
titleC. যেনবুক প্রাইম
titleD. ১৪ ও ১৫ ইঞ্চি যেনবুক
উত্তর: titleB
মলে রয়েছে গন্ডোলানিয়া থিম পার্ক, একটি ইনডোর থিম পার্ক যার মধ্যে গন্ডোলানিয়া আইস রিঙ্ক রয়েছে, কাতারের দুটি আইস হকি রিঙ্কের মধ্যে এটি একটি, এটি কাতার আইস হকি লিগ এবং আঞ্চলিক ডেজার্ট কাপ টুর্নামেন্টের আয়োজন করে থাকে। এটি কাতারের একমাত্র অলিম্পিক আকারের রিঙ্ক। এছাড়াও একটি দশ পিন বোলিং কেন্দ্র এবং একটি রোলার কোস্টার অন্তর্ভুক্ত রয়েছে।

সঠিক অনুচ্ছেদ শিরোনাম কোনটি?
titleA. প্রতিক্রিয়া এবং বিচার
titleB. ২০১২ সালের অগ্নিকান্ড
titleC. আপিল প্রক্রিয়া এবং খালাস
titleD. গন্ডোল্যানিয়া থিম পার্ক
উত্তর: titleD
পরবর্তী শীতে ১৯৯১-৯২ মৌসুমে নিউজিল্যান্ড সফরে যান। ঐ সফরের টেস্ট সিরিজে বেশ আটোসাঁটো বোলিং করেন ডেরেক প্রিঙ্গল। এরপর বিশ্বকাপে তার সপ্রতিভ অংশগ্রহণ ছিল ও রীতিমতো তারকা খেলোয়াড়ে পরিণত হন। প্রত্যেক খেলাতেই তিনি বোলিং উদ্বোধনে নামতেন ও মিতব্যয়ীতার দিকে নজর দেন। বিশেষ করে বিশ্বকাপের চূড়ান্ত খেলায় এ ধারাবাহিকতা বজায় রাখলেও পাকিস্তানের কাছে ২২ রানে হেরে যায় তার দল।

১৯৯২ মৌসুমে বোথাম ও প্রিঙ্গল নিজেদের মাঠে শুরুতে একত্রে খেলেন। তবে উভয়ের মাঝেই দূর্বল ক্রীড়াশৈলীর বহিঃপ্রকাশ ঘটে। লর্ডসে বোথাম তার সর্বশেষ টেস্টে অংশ নেন। অন্যদিকে লিডস টেস্টের পূর্ব-পর্যন্ত দল থেকে উপেক্ষিত হন প্রিঙ্গল। পাকিস্তানের বিপক্ষে স্মরণীয় জয়ে অন্যতম ভূমিকা রাখেন। তবে ওভাল টেস্টে পুণরায় তাকে দেখা যায়। বোলিং উপযোগী পিচে সফলতা পেলেও প্রতিপক্ষের সেরা খেলোয়াড় থাকলে ফলাফল যে-কোন কিছুই হতে পারে। ওয়াসিম আকরামের বলে তার অফ স্ট্যাম্প উড়ে যায়।

সঠিক অনুচ্ছেদ শিরোনাম কোনটি?
titleA. বহিঃসংযোগ
titleB. নিউজিল্যান্ড সফর
titleC. কাউন্টি ক্রিকেট
titleD. খেলোয়াড়ী জীবন
উত্তর: titleB
স্কুল এ প্রতি বছর গ্রীষ্মে একটি ফুটবল খেলার আয়োজন করা হয়। এছাড়াও শীতকালে স্কুলের বার্ষিক ক্রীড়া প্রতিযোগিতা ও বার্ষিক সাংস্কৃতিক প্রতিযোগিতা অনুষ্ঠিত হয়। এই সময়েই একটি ক্রিকেট টুর্নামেন্ট আয়জিত হয় স্কুলে।স্কুলের জিম সেন্টারে নিয়মিত শরীর চর্চার ব্যাবস্থাও আছে।

বার্ষিক ক্রীড়া প্রতিযোগিতা এ দুটি ধাপ থাকে - প্রাথমিক বা নির্বাচনী ও চূড়ান্ত।  সাংস্কৃতিক প্রতিযোগিতাতেও অনুরুপ হয়। এছাড়াও স্কুলে মাসিক সেমিনার, বিভিন্ন স্মরণ অনুষ্ঠান (বিদ্যাসাগর স্মরন, মনিষী স্মরন, বিপ্লবী স্মরন) ; দিবস ভিত্তিক অনুষ্ঠান ( মাতৃভাষা দিবস, স্বাধীনতা দিবস, সরস্বতী পূজা, বিদ্যালয় প্রতিষ্ঠা দিবস) লেগেই থাকে, যা স্কুলের সাংস্কৃতিক পরিমণ্ডল গড়ে তলে।

স্কুলের বার্ষিক পুরস্কার বিতরনী অনুষ্ঠান হয়ে থাকে " ডিরোজিও হল" -এ। স্কুলের সব অনুষ্ঠান এ সব ধরনের শিল্প কলার চর্চার ব্যাবস্থা করা হয়। 

স্কুল সর্বদা ছাত্রদের যে কোন ধরনের প্রতিযোগিতায়ে জেতে সহায়তা করে। এবং ছাত্ররাও প্রতিটি আন্তঃ বিদ্যালয় ও অন্যান্য প্রতিযোগিতায় (অঞ্চল স্তর, রাজ্য স্তর, ও জাতীয় স্তর ) -এ নিজেদের প্রতিভার স্বাক্ষর রাখে।

স্কুলের সবচেয়ে বড় উতসব হল সরস্বতী পূুজা।  এবং প্রত্যেকবার এই উপলক্ষে স্কুলে ছাত্রদের দ্বারা আয়োজিত শিল্প ও  বিজ্ঞান প্রদর্শনী হয় দেখার মত।

স্কুলের সব অনুষ্ঠান ই জাতি ধর্মকে অতিক্রম করে এগিয়ে যাওয়ার বার্তা দেয়। স্কুলের একটি ইংলিশ ল্যাঙ্গুয়েজ ক্লাব (বিদ্যালয় পরিচালিত ইংরেজি ভাষা-উতকর্ষ সংঘ)ও আছে। এবং প্রত্যেক বছর স্কুলের সামগ্রিক ফলাফল কৃতিত্বের দাবি রাখে।


সঠিক অনুচ্ছেদ শিরোনাম কোনটি?
titleA. ইতিহাস
titleB. শিক্ষা-সহযোগী কর্মাদি
titleC. শিক্ষক
titleD. ছাত্র
উত্তর: titleB
১৯৮০ সালে হ্যাম্পশায়ারের পক্ষে খেলার জন্যে প্রস্তাবনা পান। তবে, স্বাভাবিক খেলা উপহার দিতে পারেননি তিনি। মাত্র ১৯ গড়ে ২১৪ রান তুলতে পেরেছিলেন। প্রথম-শ্রেণীর কাউন্টি খেলায় কেবলমাত্র একবার পঞ্চাশোর্ধ্ব ইনিংস খেলতে পেরেছিলেন। ৪৮ গড়ে মাত্র ১৬টি প্রথম-শ্রেণীর উইকেট পান। ব্যক্তিগত সেরা বোলিং পরিসংখ্যান গড়েন ২/২৪। এছাড়াও, অক্সফোর্ডের বিপক্ষে ৪৪ রান তুলেছিলেন। ঐ মৌসুমে হ্যাম্পশায়ার দল তালিকায় সর্বশেষ স্থান দখল করে। নিজস্ব সর্বশেষ কাউন্টি খেলায় এসেক্সের বিপক্ষে অপরাজিত ৫৭ রান তুলেন। তবে, একদিনের খেলায় তার মান কিছুটা ভালো ছিল। ডার্বিশায়ারের বিপক্ষে ৩/৪৪, সমারসেটের বিপক্ষে ২/১২, ল্যাঙ্কাশায়ারের বিপক্ষে ৩/২৬, ও এসেক্সের বিপক্ষে ২/২৪ পান। এছাড়াও, হ্যাম্পশায়ার দ্বিতীয় একাদশের সদস্যরূপে কিছু ভালো খেলেন। একটি খেলায় পাঁচ উইকেট লাভসহ ৫১ রান সংগ্রহ করেন।

সঠিক অনুচ্ছেদ শিরোনাম কোনটি?
titleA. ঘরোয়া ক্রিকেট
titleB. প্রথম-শ্রেণীর ক্রিকেট
titleC. কাউন্টি ক্রিকেটে অংশগ্রহণ
titleD. অবসর
উত্তর: titleC
রাজউক উত্তরা মডেল কলেজ জাতীয় শিক্ষাক্রমের অধীনে নিম্ন মাধ্যমিক, মাধ্যমিক এবং উচ্চ মাধ্যমিক স্তরে বাংলা এবং ইংরেজি উভয় মাধ্যমেই শিক্ষাদান করে থাকে। প্রায় ২৫০০ জন শিক্ষার্থী এই বিদ্যালয়ে অধ্যয়ন করে থাকে। প্রভাতী শাখার পাঠদান সময় সকাল ০৭:৪৫ হতে ১২:১০ ঘটিকা এবং দিবা শাখার পাঠ দান সময় দুপুর ১২:৪৫ হতে ১৭:১০ ঘটিকা পর্যন্ত। রাজউক উত্তরা মডেল কলেজে প্রায় ১৫,০০০ বই সমৃদ্ধ শীতাতপ নিয়ন্ত্রিত পাঠাগার এবং উন্নতমানের ও প্রয়োজনীয় যন্ত্রপাতি সমৃদ্ধ পদার্থবিজ্ঞান, রসায়ন, জীববিজ্ঞান ও কম্পিউটার পরীক্ষাগার রয়েছে।

সঠিক অনুচ্ছেদ শিরোনাম কোনটি?
titleA. ইতিহাস
titleB. শিক্ষাক্রম
titleC. শিক্ষা কার্যক্রম
titleD. ভর্তি প্রক্রিয়া
উত্তর: titleC
শাস্ত্রীয় বিবরণ ও জ্যোতিষ গণনার ভিত্তিতে লোক বিশ্বাস অনুযায়ী ভগবান শ্রীকৃষ্ণের জন্ম হয়েছিল ৩২২৮ খ্রীষ্টপূর্বাব্দের ১৮ অথবা ২১ জুলাই। এ দিনটি জন্মাষ্টমী নামে পরিচিত। ভাদ্র ও মাঘ মাসের শুক্লা চতুর্থীকে গণেশ চতুর্থী বলা হয়। হিন্দু বিশ্বাসে এই দিনটি গণেশের জন্মদিন।

হিন্দু ধর্মে দ্বাদশ অথবা ত্রয়োদশ বছরে জন্মদিন পালিত হয় ‘পৈত পরিধান উৎসব’ হিসেবে। বয়স পূর্তিতে শিশু একটি বড় সূতার কুণ্ডলী কাঁধের একপার্শ্বে ঝুলিয়ে রেখে পরিধান করে। এছাড়াও, এ উৎসবটি উপনয়ণ নামে স্বীকৃত। হিন্দুদের বর্ণপ্রথায় উচ্চতর বর্ণ হিসেবে ব্রাহ্মণ পরিবারের সংস্কৃতিতে এ উৎসবটি মূলতঃ বালকের ক্ষেত্রে প্রযোজ্য।

সঠিক অনুচ্ছেদ শিরোনাম কোনটি?
titleA. জন্ম তারিখের ব্যবহার
titleB. প্রধান উপকরণ সংগ্রহ
titleC. জন্মদিবসে করণীয় বিষয়সমূহ
titleD. পৌরাণিকিতে জন্মদিনের মাহাত্ম্য
উত্তর: titleD
১৮৯৭ সালে অক্সফোর্ডের অরিয়্যাল কলেজে ভর্তি হন। তবে, ১৯০০ সালে সনদবিহীন অবস্থাতেই এখান থেকে চলে আসেন। এ সময়ে তিনি অনেকগুলো ক্রীড়ায় দক্ষতা প্রদর্শন করেন। ১৮৯৮ সালে অক্সফোর্ড বিশ্ববিদ্যালয়ের পক্ষে প্রথম-শ্রেণীর ক্রিকেটে অভিষেক ঘটে তার। মিডলসেক্সের অধিনায়ক এ. জে. ওয়েবের নির্বাচিত একাদশের বিপক্ষে খেলেন তিনি। ঐ মৌসুমে তিনি ব্যাটিংয়ে খুব কমই সফল হয়েছিলেন। ১৭ রান ছিল তার সর্বোচ্চ রান। তবে, বল হাতে তিনি অধিক সফলতা পান। অক্সফোর্ডের সদস্যরূপে দুইবার ইনিংসে পাঁচ উইকেট পান। ফলশ্রুতিতে ক্রিকেটে ব্লু লাভ করেন তিনি। বিশ্ববিদ্যালয়ের খেলায় মনোনীত হয়ে তিনি অপরাজিত ৫৪* রান তুলেন যা ঐ মৌসুমে তার সর্বোচ্চ সংগ্রহ ছিল। পরবর্তীতে তিনি মিডলসেক্সের পক্ষে দুই খেলায় অংশ নেন। কিন্তু নিজেকে মেলে ধরতে পারেননি। ১৭ রান তুলেন ও কোন উইকেট পাননি। ১৮৯৮ সালে সকল প্রথম-শ্রেণীর ক্রিকেটে ১৪.০০ গড়ে ১৬৮ রান তুলেন ও ১৮.৭০ গড়ে ৩০ উইকেট পান। মৌসুম শেষে প্লাম ওয়ার্নারের নেতৃত্বাধীন দলের সদস্যরূপে যোগ দেন ও আমেরিকা সফরে বের হন। ঐ সফরে বোলার হিসেবে সফলতা দেখান।

১৮৯৯ সালে অক্সফোর্ডের পক্ষে তার রেকর্ডের উত্তরণ ঘটান। বিশ্ববিদ্যালয়ের খেলার পূর্বে দুইটি অর্ধ-শতক ও তিনবার পাঁচ উইকেট পান। কেমব্রিজের বিপক্ষে ব্যাট হাতে ব্যর্থ হলেও প্রথম ইনিংসে ৭/৮৯ পান। তার এ সাফল্যে দল নির্বাচকমণ্ডলী জেন্টলম্যানের বিপক্ষে প্লেয়ার্সের সদস্যরূপে খেলান। মর্যাদাজনক এ খেলায় অংশ নিয়ে তিনি কেবলমাত্র এক উইকেট লাভ করলেও মূল্যবান ৬১ রান তুলেন। মিডলসেক্সের পক্ষে তিনি আরও দুই খেলায় অংশ নেন। ঐ মৌসুমে সকল খেলায় অংশ নিয়ে ২৭.৯৩ গড়ে ৪১৯ রান ও ২২.৭২ গড়ে ৫৫ উইকেট পান। মৌসুমের শেষদিকে আই জিঙ্গারি’র পক্ষে কয়েকটি প্রথম-শ্রেণীবিহীন খেলায় অংশ নেন। আয়ারল্যান্ডের বিপক্ষে ১৬ উইকেট পান। ফলশ্রুতিতে কে. এস. রঞ্জিতসিংজীর নেতৃত্বে আমেরিকা সফরে যান।

অক্সফোর্ডে অবস্থানকালে চূড়ান্ত মৌসুমে পরিসংখ্যানগতভাবে নিজের সেরা অবস্থানে ছিলেন। লন্ডন কাউন্টির বিপক্ষে প্রথমবারের মতো প্রথম-শ্রেণীর খেলায় সেঞ্চুরি করেন। সাসেক্সের বিপক্ষে নিজস্ব সেরা বোলিং পরিসংখ্যান গড়েন। দ্বিতীয় ইনিংসে ৯/৩১ সহ খেলায় ৬৫ রান দিয়ে ১৫ উইকেট তুলে নেন। ১৯০০ সালে বিশ্ববিদ্যালয়ের খেলায় অক্সফোর্ডে পক্ষে সর্বশেষবারের মতো অংশ নেন। খেলায় তিনি ৪২ ও ২৩ রান তুলেন। মৌসুমের বাদ-বাকী সময়ে মিডলসেক্সের পক্ষে খেলেন। লিচেস্টারশায়ারের বিপক্ষে দ্বিতীয় খেলায় উভয় ইনিংসে সেঞ্চুরি করার দূর্লভ কৃতিত্বের অংশীদার হন। প্রথম ইনিংসে ১১০ মিনিটে ১৩৬ ও দ্বিতীয় ইনিংসে ১৭০ মিনিটে ১৩৯ রান তুলেন। এছাড়াও মিডলসেক্সের পক্ষে আরও তিনটি অর্ধ-শতকসহ এক ইনিংসে একবার পাঁচ উইকেট পান। তবে তুলনামূলকভাবে কম বোলিং করতে থাকেন। কেবলমাত্র একবারই এক ইনিংসে ১৩ ওভারের বেশি বোলিং করতে দেখা যায় তাকে। ঐ মৌসুমের সকল প্রথম-শ্রেণীর খেলায় বোসানকুয়েত ৩৪.২০ গড়ে ১,০২৬ রান ও ২৩.২০ গড়ে ৫০ উইকেট সংগ্রহ করেন।

অক্সফোর্ডের পক্ষে সকল খেলায় অংশ নিয়ে বোসানকুয়েত ২৫.০৩ গড়ে ৮০১ রান তুলেন ও ১৯.৪৯ গড়ে ১১২ উইকেট পান। অন্যান্য খেলার মধ্যে গোলক নিক্ষেপ ও বিলিয়ার্ডে অংশ নিয়ে অর্ধ-ব্লু লাভ করেন। এছাড়াও আইস হকিতেও অংশ নেন তিনি।

সঠিক অনুচ্ছেদ শিরোনাম কোনটি?
titleA. অস্ট্রেলিয়া সফর
titleB. প্রারম্ভিক জীবন
titleC. ১৯০৫ মৌসুম
titleD. অক্সফোর্ডে যোগদান
উত্তর: titleD
উইলিয়াম কেরি ১৭৬১ সালের ১৭ আগস্ট ইংল্যান্ডের নর্দানটন শায়ার, পলাইপুরী গ্রামে একটি দরিদ্র তাঁতী পরিবারে জন্মগ্রহণ করেন। এলিজাবেথ ও এডমন্ড কেরির পাঁচ সন্তানের মধ্যে উইলিয়াম কেরি ছিলেন সর্বজ্যেষ্ঠ। ছয় বছর বয়সে তার পিতা তার জন্য স্থানীয় চার্চ সম্প্রদায়ের করণিক ও গ্রাম্য স্কুলশিক্ষককে নিযুক্ত করেন। বাল্যকাল থেকেই কেরি ছিলেন জ্ঞানপিপাসু। তখন থেকেই প্রাকৃতিক বিজ্ঞান, বিশেষত উদ্ভিদবিদ্যায় কেরির গভীর আগ্রহ লক্ষিত হয়। এছাড়াও ভাষাশিক্ষার ব্যাপারেও তিনি ছিলেন বিশেষ মেধাসম্পন্ন। স্বচেষ্টায় তিনি লাতিন ভাষা শিখতে সামর্থ হয়েছিলেন।
সঠিক অনুচ্ছেদ শিরোনাম কোনটি?
titleA. জন্ম ও বাল্যকাল
titleB. প্রথম যৌবনকাল
titleC. ভারতে আগমন
titleD. ব্যাপ্টিস্ট মিশনারি সোসাইটি প্রতিষ্ঠা
উত্তর: titleA
বরানগর রোড রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমান জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।
সঠিক অনুচ্ছেদ শিরোনাম কোনটি?
titleA. মেট্রো
titleB. সংযোগ
titleC. প্রশাসন ও নিরাপত্তার ব্যবস্থা
titleD. রেলপথ
উত্তর: titleC
ইমাম শাফেয়ী (রহ.)-এর ছাত্র হওয়ার যারা সৌভাগ্য লাভ করেছেন তাদের সংখ্যা ও বর্ণনা দেয়া অসম্ভব । কারণ তিনি যে দেশেই ভ্রমণ করেছেন এবং শিক্ষার আসরে বসেছেন সেখানেই অগণিত ছাত্র তৈরী হয়েছে ।

নিম্নে কয়েকজন প্রসিদ্ধ ছাত্রের নাম উল্লেখ করা হলঃ

(১) ইমাম রাবী বিন সুলায়মান আল মাসরী।

(২) ইমাম ইসমাঈল বিন ইয়াহইয়া আল মুযানী আল মাসরী।

(৩) ইমাম আবূ আব্দুল্লাহ্ আলফাকীহ আল মাসরী।

(৪) ইমাম আবূ ইয়াকূব ইউসুফ বিন ইয়াহইয়া আল মাসরী।

(৫) ইমাম আবুল হাসান বিন মুহাম্মদ আয্যাফরানী।

সঠিক অনুচ্ছেদ শিরোনাম কোনটি?
titleA. ইমামের ছাত্রবৃন্দ
titleB. মৃত্যু
titleC. আলিম সমাজের মন্তব্য
titleD. মিশর সফর
উত্তর: titleA
নিউইয়র্কের কুইন্সের সাউথ জ্যামাইকায় বব বিমন জন্মগ্রহণ করেছিলেন। দিদির সাহচর্য্যে তিনি শৈশবকাল অতিক্রমণ করেন। দিদি বলেছিলেন যে, যখন বিমনের বয়স ছিল মাত্র ৮ মাস, তখন তার মা ২৫ বছর বয়সে যক্ষ্মা রোগে আক্রান্ত হয়ে মৃত্যুবরণ করেন। কিন্তু পরবর্তীকালে তিনি দেখতে পান যে বাবা তার মাকে শারীরিকভাবে নির্যাতন করছেন। বাবা তাকে দিদির কাছে পাঠিয়ে দেন যদি তার মা তাকে বাড়ীতে ফেরত আনেন তাহলে বিমনকে হত্যা করারও হুমকি দেন।

জ্যামাইকা হাই স্কুলে অধ্যয়নকালীন তিনি ল্যারি এলিস নামীয় একজন জনপ্রিয় ট্র্যাক কোচের সুদৃষ্টিতে পড়েন। পরবর্তীতে বিমন অল-আমেরিকান ট্র্যাক এন্ড ফিল্ড দলের অবিচ্ছেদ্য অংশ হয়ে পড়েছিলেন। ১৯৬৫ সালে মার্কিন যুক্তরাষ্ট্রের লং জাম্পের শীর্ষ তালিকায় ২য় স্থানে ছিলেন এবং ট্র্যাক এন্ড ফিল্ড বিষয়ে বৃত্তি নিয়ে এল প্যাসোয় অবস্থিত ইউনিভার্সিটি অব টেক্সাস এট এল প্যাসোতে অধ্যয়ন করেন।

বর্ণবৈষম্য নীতিতে সংশ্লিষ্টতার অভিযোগে ব্রাইঘাম ইয়াং ইউনিভার্সিটির বিরুদ্ধে প্রতিযোগিতা করতে অস্বীকার করায় বিশ্ববিদ্যালয় কর্তৃপক্ষ তাকে বহিস্কার করেন। এরফলে তিনি কোচের সংষ্পর্শবিহীন অবস্থায় থাকেন। পরবর্তীতে রাল্ফ বোস্টন নামীয় একজন অলিম্পিয়ান অনানুষ্ঠানিকভাবে তার কোচের দায়িত্ব পালন করেন।

সঠিক অনুচ্ছেদ শিরোনাম কোনটি?
titleA. পরবর্তী জীবন
titleB. সম্মাননা
titleC. প্রারম্ভিক জীবন
titleD. ১৯৬৮ গ্রীষ্মকালীন অলিম্পিক্‌স
উত্তর: titleC
মার্চিস্টন প্রিপারেটরি স্কুল ও মারিৎজবার্গ কলেজে অধ্যয়ন করেছেন তিনি। সেখানে তিনি হেড ডেবয় প্রিফেক্ট ছিলেন। ১৯৪৮ সালে ক্রিকেট ও রাগবি খেলার উভয়টিতেই অধিনায়কের দায়িত্ব পালন করেছেন জ্যাকি ম্যাকগ্লিউ।

প্রথম-শ্রেণীর ক্রিকেটে নাটালের পক্ষে খেলেছেন তিনি। ১৯৬৩-৬৪ মৌসুমে প্রথম-শ্রেণীর খেলায় ট্রান্সভালের বিপক্ষে উভয় ইনিংস মিলিয়ে হ্যাট্রিক সম্পন্ন করেছিলেন। এক ইনিংসে ব্যক্তিগত সেরা বোলিং পরিসংখ্যান গড়েছেন ২/৪। মাঝেমধ্যে আট কিংবা নয় নম্বরে ব্যাটিংয়ে নামতেন ও কিছু কার্যকরী ইনিংস খেলেছেন। ১৯৬৬-৬৭ মৌসুমের কারি কাপে নাটালের বিজয়ে গুরুত্বপূর্ণ ভূমিকা রেখেন প্রথম-শ্রেণীর ক্রিকেট থেকে অবসর গ্রহণ করেন।

সঠিক অনুচ্ছেদ শিরোনাম কোনটি?
titleA. অধিনায়কত্ব লাভ
titleB. মূল্যায়ন
titleC. প্রথম-শ্রেণীর ক্রিকেট
titleD. টেস্ট ক্রিকেট
উত্তর: titleC
গবেষণায় দেখা গেছে যে, চরম ক্ষেত্রে, ভগ্নহৃদয় ব্যক্তি ট্রমাপরবর্তী স্ট্রেস ডিসর্ডার এ ভুগতে পারেন।

প্রকৃতই ট্রমাপরবর্তী স্ট্রেস ডিসর্ডার হবে কি না তা বিভিন্ন পূর্বনির্ধারিত মনস্তত্ব-জৈবিক এবং পরিবেশগত কারণ যেমন আগে মানসিক ট্রমা হয়েছিল কি না তার উপর নির্ভর করে। এতে যখন তারা চাপের সম্মুখীন হয় তখন পূর্বের বিচ্ছেদের স্মৃতি মনে পড়ে সহজেই উদ্বিগ্ন হয়ে পড়ে। অত: পর তারা আরো ট্রমাটাইজড প্রবণ হয়ে ওঠে।

আরেকটি কারণ হল যে শৈশবের অনিরাপদ সম্পর্ক ব্যক্তিকে পরবর্তীতে প্রাপ্তবয়স্ক অবস্থায় নিরাপদ সম্পর্ক স্থাপনের ক্ষেত্রে অন্তরায় সৃষ্টি করে এবং প্রত্যাখ্যান এবং ক্ষতির সম্মুখীন হলে অতিরিক্ত প্রতিক্রিয়াশীল করে তোলে।

ব্যক্তিবিশেষে চাপ নিয়ন্ত্রণকারী স্নায়ুরাসায়নিক সিস্টেমের পার্থক্য থাকে। একজন ব্যক্তির উপর কোন ঘটনার যেমন প্রেমে বিচ্ছেদের ফলে যে চাপ সৃষ্টি হয় তার তীব্রতার উপর নির্ভর করে বিভিন্ন মাত্রায় সিআরএফ, এসিটিএইচ ইত্যাদি চাপ নিয়ন্ত্রক হরমোন এবং কর্টিসোল মস্তিস্কের অ্যামিগডেলাতে ভবিষ্যতে সাবধান করার জন্য সেই অপ্রিয় ঘটনাটির একটি চিহ্ন অমোচনীয়রূপে এঁকে দেয়।

সঠিক অনুচ্ছেদ শিরোনাম কোনটি?
titleA. ট্রমা পরবর্তী স্ট্রেস ডিসর্ডার
titleB. বিষণ্ণতা
titleC. মনোবিজ্ঞান
titleD. দেহতত্ব
উত্তর: titleA
বাংলাদেশ পৃথিবীর একমাত্র রাষ্ট্র যেটি ইসরায়েলের সাথে সকল প্রকার প্রত্যক্ষ ও পরোক্ষ বাণিজ্যের উপর নিষেধাজ্ঞা জারি করেছে, যদিও উভয়ই বিশ্ব বাণিজ্য সংস্থার সদস্য রাষ্ট্র

২০১৪ সালের এক জরীপে প্রকাশিত তথ্য থেকে দেখা যায়, কোন ধরনের কূটনৈতিক বা বাণিজ্যিক সম্পর্ক না থাকা সত্বেও ২০১৩-২০১৪ অর্থবছরে বাংলাদেশ থেকে ২৫৭৭ ডলার মূল্যমানের পণ্যসামগ্রী ইসরায়েলে রপ্তানি করা হয়।

সঠিক অনুচ্ছেদ শিরোনাম কোনটি?
titleA. বাণিজ্য
titleB. বাংলাদেশের স্বাধীনতা যুদ্ধ
titleC. আরও দেখুন
titleD. কূটনীতি
উত্তর: titleA
যদিও বিনোদনের বেশির ভাগ রুপই প্রবর্তিত হয়ে দীর্ঘ সময় পর্যন্ত চলেছে, একসময়ের কিছু জনপ্রিয় রূপ পরে আর গ্রহণযোগ্য হয়ে ওঠে নি। উদাহরণস্বরূপ, ইউরোপে প্রারম্ভিক কয়েক শতাব্দীতে অপরাধী ও সমাজচ্যুতদের শাস্তি প্রদানে অংশগ্রহণ করা বিনোদনের গ্রহণযোগ্য এবং জনপ্রিয় রূপ ছিল। অতীতে জনগণকে অপদস্ত করাও স্থানীয় বিনোদন হিসেবে গৃহীত হত। এমনকি ফাঁসিতে ঝুলিয়ে বা মস্তকচ্ছেদ করে মৃত্যুদন্ডও জনগণকে সতর্ক করে দেওয়ার জন্য প্রদর্শিত হত এবং তাও বিনোদনের অংশ হিসেবে গৃহীত হত। এই ধরনের শাস্তি বিনোদন হিসেবে ১৯শ শতাব্দী পর্যন্ত স্থায়ী ছিল এবং এরপর এই ধরনের জনসম্মুখে ফাঁসিতে ঝুলানো লেখক ও দার্শনিকদের কাছে ঘৃণ্য হয়ে ওঠে। চার্লস ডিকেন্স ও উইলিয়াম মেকপিস থেকারি ১৮৪০ সালে নিউগেট জেলে একটি ফাঁসিতে ঝুলিয়ে মৃত্যু সম্পর্কে লিখেন "প্রাণদণ্ড একপ্রকার কদর্য বিনোদন"।

সঠিক অনুচ্ছেদ শিরোনাম কোনটি?
titleA. জনসম্মুখে শাস্তিদান
titleB. মনোবিজ্ঞান ও দর্শন
titleC. শিশুতোষ
titleD. ইতিহাস
উত্তর: titleA
প্রথম সেমি-ফাইনালে অস্ট্রেলিয়া দল টসে জয়ী হয়ে ব্যাটিংয়ের সিদ্ধান্ত নেয়। ডেভিড বুন-ডিন জোন্স দ্বিতীয় উইকেটে ৮২ রান সংগ্রহ করেন। ডেভিড বুন দলের পক্ষে সর্বোচ্চ ৬৫ রান করেন ৯১ বলে ৪টি চারের সাহায্যে। একসময় ধারণা করা হচ্ছিল দলটি তিন শতাধিক রান করবে। কিন্তু ইমরান খান ৫ ওভারে ১৭ রানের বিনিময়ে ৩ উইকেট সংগ্রহ করে রানের চাকা কিছুটা থামিয়ে দিতে সক্ষম হন। একপর্যায়ে অস্ট্রেলিয়া ৩১ রানের মধ্যে ৪ উইকেট হারায়। কিন্তু পাকিস্তানী বোলাররা অধিক সংখ্যায় অতিরিক্ত ৩৪ রান দেয়। অস্ট্রেলিয়ার সংগ্রহ দাড়ায় নির্ধারিত ৫০ ওভারে ৮ উইকেটে ২৬৭ রান। ২৬৮ রানের জয়ের লক্ষ্যমাত্রা নিয়ে খেলতে নেমে শুরুতেই পাকিস্তানের ৩৮ রানের মধ্যে ৩ উইকেটের পতন ঘটে। ইমরান খান-জাভেদ মিয়াঁদাদ জুটি ২৬ ওভারে ১১২ রান করে। মিয়াঁদাদের আউটের সময় জয়ের প্রয়োজনীয় রান রেট ৭.৮৭ ছিল। কিন্তু পরবর্তী ব্যাটসম্যানদের আসা-যাওয়ার পালায় পরবর্তী ৬ উইকেট হারায় ৯৯ রানের ব্যবধানে। ক্রেগ ম্যাকডারমট ৪৪ রানের বিনিময়ে ৫ উইকেট লাভ করেন। ফলে পাকিস্তান ৪৯ ওভারে অল-আউট হয়ে সংগ্রহ করে ২৪৯ রান এবং ১৫ রানে অস্ট্রেলিয়া বিজয়ী হয়।

দ্বিতীয় সেমি-ফাইনালে টসে জয়ী হয়ে ফিল্ডিংয়ের সিদ্ধান্ত নেয় ভারত। ৭৯ রানে ২ উইকেটের পতনের পর গ্রাহাম গুচকে সাথে নিয়ে অধিনায়ক মাইক গ্যাটিং জুটি ১৯ ওভারে ১১৭ রান করে। স্ট্যাম্পিংয়ে গুচ ১১৫ রান করে আউট হন। ইংল্যান্ড ২৫৪ রান করে ৬ উইকেটের বিনিময়ে। জবাবে ভারত ৭৩ রানে ৩ উইকেট হারায়। মাঝারি সারির ব্যাটসম্যানদের মধ্যে মোহাম্মদ আজহারউদ্দীন সর্বোচ্চ ৬৪ রান করেন ও এডি হ্যামিংসের বলে এলবিডব্লিউ হন। তখন দলের রান ছিল ২০৪/৫ ও শেষ ১০ ওভারে ৫ রান গড় এবং ৫ উইকেট হাতে ছিল। কিন্তু শেষ ৫ উইকেটের পতন ঘটে মাত্র ১৫ রানের ব্যবধানে। ফলে ইংল্যান্ড খেলায় জয়ী হয়ে প্রথমবারের মতো ফাইনালে পৌঁছে ও চার বছর পূর্বেকার সেমি-ফাইনালে হারার প্রতিশোধ নেয়।

সঠিক অনুচ্ছেদ শিরোনাম কোনটি?
titleA. ধরণ
titleB. নক-আউট পর্ব
titleC. সেমি-ফাইনাল
titleD. যোগ্যতা নির্ধারণ
উত্তর: titleC
অস্ট্রেলীয় ক্রিকেটে কিছুকাল অস্থিতিশীল ও দূর্বল শৃঙ্খলা থাকার পর জো ডার্লিং, মন্টি নোবেল ও ক্লেম হিলের পূর্বে তিনিই দলকে গুছিয়ে আনতে সক্ষম হন। দলীয় সঙ্গীসহ প্রতিপক্ষ কর্তৃক তার ক্রিকেটে ভূমিকার জন্য শ্রদ্ধার পাত্রে পরিণত হয়েছিলেন। পাশাপাশি তিনি দ্রুত প্রতিপক্ষের দূর্বলতা চিহ্নিত করতে পারতেন। রক্ষণাত্মক ব্যাটিংয়ের সাথে মনোমুগ্ধকর শক্তিশালী ব্যাটিংয়ের জন্যও তিনি পরিচিত। তার ধীরগতির লেগ স্পিন বোলিংয়ে পেস ও ফ্লাইট থাকলেও প্রতিপক্ষের ব্যাটসম্যানগণ দ্রুত রান তুলতে সক্ষমতা দেখাতেন।

সঠিক অনুচ্ছেদ শিরোনাম কোনটি?
titleA. অবসর
titleB. খেলোয়াড়ী জীবন
titleC. খেলার ধরণ
titleD. প্রারম্ভিক জীবন
উত্তর: titleC
হাওড়া-চেন্নাই মূল রেলপথে অবস্থিত খুর্দা রোড রেলওয়ে বিভাগে ৯১২.৫৩ কিলোমিটার রেলপথ এবং ২২৪৩.১৭ কিলোমিটার রেল ট্র্যাক রয়েছে। এটি উপকূলীয় ওডিশার ছয় জেলা এবং উত্তর উপকূলীয় অন্ধ্রপ্রদেশের শ্রীকাকুলাম জেলার গ্রাহকদের সেবা করে ১০৫ টি স্টেশনের মাধ্যমে, ৩৪ টি যাত্রী থামার স্টেশনগুলির মাধ্যমে। এটি রেলপথটি উত্তরের রানিটাল জংশন কেবিন (ভদ্রকের নিকটবর্তী) থেকে দক্ষিণে পালাসা (৩৮৫ কিলোমিটার) সমুদ্র উপকূলের সমান্তরালভাবে কাটাক, রাজ্য রাজধানী ভুবনেশ্বর, খুর্দা রোড এবং ব্রহ্মপুরের গুরুত্বপূর্ণ স্টেশনগুলির মধ্য দিয়ে যায়। খুর্দা রোড-পুরি রেলপথ (৪৩ কিলোমিটার ডাবল লাইন) জগন্নাথের বিখ্যাত মন্দিরের পবিত্র শহর পুরীর সাথে সংযুক্ত। একইভাবে, কটক-পারাদ্বীপ রেলপথ (৮৩ কিলোমিটার ডাবল লাইন) পারাদ্বীপের প্রধান সমুদ্র বন্দরটিকে সংযুক্ত করে।

এই বিভাগের কপিলাস রোড/নেরগুন্দি-বড়ং-রাজাথগড়-তালচের-আঙ্গুল রেলপথ তালচর অঞ্চলের (মহানদী কয়লফিল্ডস লিমিটেডের) কয়লা খনিগুলিকে বন্দর, বিদ্যুৎ কেন্দ্র ও শিল্পে ক্ষেত্রে কয়লার যোগানের জন্য মূল রেলপথের সাথে সংযুক্ত করে। একইভাবে, জাখাপুরা-নয়াগড়-বাঁশপানি রেলপথ (মোট ১৭৯ কিলোমিটার, যার মধ্যে ১৬৩ কিলোমিটার খুর্দা রোড বিভাগে অবস্থিত) ওড়িশার লৌহ আকরিক বেল্টকে কলিঙ্গনগরের ইস্পাত কেন্দ্র এবং পূর্ব উপকূলের বন্দরগুলির সাথে সংযুক্ত করে।

সঠিক অনুচ্ছেদ শিরোনাম কোনটি?
titleA. রেল স্টেশন এবং শহরগুলির তালিকা
titleB. রেলপথ
titleC. পণ্য পরিবহন
titleD. ট্রেন পরিষেবা
উত্তর: titleB
কাদেরিয়া তরিকা পৃথিবীর প্রাচীনতম সুফি তরিকাগুলোর মধ্যে অন্যতম। আবদুল কাদের জিলানির (১০৭৭-১১৬৬) নাম থেকে এই তরিকার নামকরণ করা হয়েছে। জিলান ইরানের একটি প্রদেশের নাম এবং এর অধিবাসীদের জিলানী বলা হয়ে থাকে। এই তরিকা ইসলামি বিশ্বে সর্বাধিক বিস্তৃততম সুফি তরিকাগুলো একটি এবং মধ্য এশিয়া, পাকিস্তান, তুরস্ক, বলকান এবং পূর্ব ও পশ্চিম আফ্রিকার বেশিরভাগ অঞ্চলে ব্যাপকভাবে এই তরিকার অনুসারী রয়েছে। ইসলামের মূলধারার বাইরে কাদেরিয়া তরিকা কোন বিশেষ মতবাদ বা শিক্ষা গড়ে তোলেনি। এই তরিকার অনুসারীরা ইসলামের মৌলিক নীতিগুলিতে বিশ্বাস করে, কিন্তু আধ্যাত্মিক অভিজ্ঞতার মাধ্যমে সেই নীতিগুলোকে তারা ব্যাখ্যা করে।

সঠিক অনুচ্ছেদ শিরোনাম কোনটি?
titleA. শব্দতত্ত্ব
titleB. কাদেরিয়া তরিকা
titleC. প্রধান সূফি তরিকাসমূহ
titleD. কুবরাইয়া তরিকা
উত্তর: titleB
আশগাবাদে মার্কিন দূতাবাসের একটি কূটনীতিক কেবলের মতে, বেরদিমুহামেদু বিবাহিত এবং তার তিন মেয়ে ও এক ছেলে রয়েছে। তার এক মেয়ের জামাই, ইহ্লাসেল্ডি আমানভ, লন্ডনে হাইড্রোকার্বন রিসোর্সগুলির পরিচালনা ও ব্যবহারের জন্য তুর্কমেনিয়ান স্টেট এজেন্সিটির প্রধান এবং অন্যজন প্যারিসে বসবাসরত একজন কূটনীতিক।

একই কূটনীতিক কেবল অনুসারে, গুরবানগুলি বেরদিমুহামেদুর মেরিনা নামে একজন উপপত্নী আছে, যিনি একজন রাশিয়ান নার্স ছিলেন যার সঙ্গে সম্ভবত তার ডেন্টিস্ট কর্মজীবনের আগে দেখা হয়েছিল। তাদের একসাথে একটি ১৪ বছরের কন্যা সন্তান রয়েছে। বেরদিমুহামেদুর স্ত্রী ২০০৭ সাল থেকে লন্ডনে বসবাস করছেন।

তার পুত্র সেরদার বেরদিমুহামেদু সশস্ত্র বাহিনীর একজন লেফটেন্যান্ট-কর্নেল।

তার দাদা, বেরদিমুহাম্মেদ আনায়াইভ ছিলেন মহান দেশাত্মবোধের যুদ্ধের একজন প্রবীণ এবং ২০১৮ সাল থেকে রাশিয়ান অর্ডার অফ অনারের মরণোত্তর প্রাপক। ২০১২ সালে প্রকাশিত বেরদিমুহামেদুর বাবার একটি জীবনী অনুসারে, বেরদিমুহামেদুর পাঁচ বোন রয়েছে: দূরদয়নাবাত (জন্ম ১৯৬০), গুলনাবাত (জন্ম ১৯৬২), মাহরি (জন্ম ১৯৬৪), গালজামাল (জন্ম ১৯৬৯), এবং ওগুলজামাল (জন্ম ১৯৭৪)।

রাষ্ট্রপতি হওয়ার পর থেকে অবসর সময়ে, তার দন্তচিকিত্সা এবং রাজনৈতিক জীবন থেকে, তুর্কমেন প্রোপাগান্ডা অনুসারে তিনি তুর্কমেনিস্তানে জনপ্রিয় বই লেখেন। বই লেখার পাশাপাশি তিনি গান লেখার জন্য, ডিজে এবং স্বাস্থ্যকাজে জড়িত বলে পরিচিত।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. সর্বগ্রাসীতার অভিযোগ
titleC. তুর্কমেনিস্তানের রাষ্ট্রপতি
titleD. স্বাস্থ্য
উত্তর: titleA
এটি মূলতঃ ডাল পূজা । প্রকৃতিকে সন্তুষ্ট করার উদ্দেশ্যে এ পূজা করা হয়ে থাকে । তারা বিশ্বাস করে প্রকৃতি দেবী সন্তুষ্ট হয়ে ফুলে ফলে ভরিয়ে তুলবে তাদের চারপাশের গাছপালা । ভাদ্র আশ্বিন মাসে গাছের ডাল কেটে পূজা দেয়ার মাধ্যমে তারা এ উৎসব পালন করে। এ উৎসবকে কেন্দ্র করে তারা বিভিন্ন নাচ-গানের আয়োজন করে । আদিবাসীরা তাদের নিজস্ব পোশাকে সুসজ্জিত হয়ে এ উৎসব পালন করে থাকে । যেসব আদিবাসী এসব উৎসব পালন করে থাকে তারা হলো ওরাও, পাহান, মুন্ডারী, মাহাতো , সিং, লোহার ।

সঠিক অনুচ্ছেদ শিরোনাম কোনটি?
titleA. কারাম উৎসব
titleB. মনসার গান বা ভাসান যাত্রা
titleC. পদ্মপুরাণ বা মনসার গান ও ভাসানযাত্রা
titleD. বিয়ের গীত
উত্তর: titleA
ভিক্টোরিয়ার মেলবোর্নের শহরতলী এলাকার বাইরে জর্জ কোল্টহার্ডের জন্ম ও সেখানেই তিনি শৈশবকাল অতিবাহিত করেন। টমাস কোল্টহার্ড ও তদ্বীয় অর্ধাঙ্গীনি এলিজাবেথ দম্পতির সন্তান ছিলেন জর্জ কোল্টহার্ড। ১৮৫৪ সালে ইংল্যান্ড থেকে তারা অভিবাসিত হয়ে ভিক্টোরিয়ায় চলে আসেন। জর্জ তাদের সপ্তম সন্তান ছিলেন। ১৮৬৬ সালে টমাস ও ১৮৭৩ সালে এলিজাবেথের দেহাবসান ঘটে।

কার্লটনের সেন্ট ম্যাথুজ স্কুলে জর্জ কোল্টহার্ড অধ্যয়ন করেন। যুবক অবস্থায় মেলবোর্নভিত্তিক কার্লটনের লাইগন স্ট্রিটে বসবাস করতেন। সেখানে তিনি ক্রীড়াসামগ্রী বিক্রয় প্রতিষ্ঠান পরিচালনা করেন।

সঠিক অনুচ্ছেদ শিরোনাম কোনটি?
titleA. শৈশবকাল
titleB. আম্পায়ার
titleC. ব্যক্তিগত জীবন
titleD. দেহাবসান
উত্তর: titleA